《从子诚夫以诗见赠次韵答谢》
清代·赵殿最

间居潇洒乐春温，菜圃茶亭认近村。岁月且贪花里过，儿童不厌市中喧。

看书反复难求解，问字推敲未掩门。取次将成终老计，草堂已扫旧巢痕。

作者简介：（1668—1744）浙江仁和人，字奏功，又字铁岩。康熙四十二年进士，授内阁中书。雍正间以刑科给事中巡视宁古塔督理船厂，弹劾贪官污吏，以敢言称。乾隆间官至工部尚书。